**Քլայդ Աուդիտորիում** (անգլ.՝ **Clyde Auditorium**, կամ **SEC Armadillo**), համերգասրահ Շոտլանդիայի Գլազգո քաղաքում։ Շոտլանդիայի մարզահամերգային երեք համալիրներից մեկն է և գտնվում է Քլայդ գետի ափին՝ շոտլանդական ցուցահանդեսների և համագումարների կենտրոնի (անգլ.՝ Scottish Exhibition and Conference Centre, SEC) մոտ։

Պատմություն
-----------

Շենքի ճակատամասը
Զրահակիր: Այս կենդանու և շենքի արտաքին նմանությունն է պատճառը, որ համերգասրահը ստացել է արմադիլո՝ զրահակիր մականունը
Մարզահամերգային համալիրի հնարավորությունները մեծացնելու նպատակով նոր մասնաշենք կառուցելու նախագիծը առաջ քաշվեց 1997 թվականին։ 2000 թվականին ավարտվեց նոր, 2000 տեղանոց շենքի կառուցումը, որը նախագծել էր մրցանակակիր «Ֆոստեր և գործընկերներ» ճարտարապետական ընկերությունը և համանուն կենդանու արտաքին տեսքի նմանության շնորհիվ ստացավ իր «փաղաքշական մականունը»՝ 
«Զրահակիր» (անգլ.՝ Armadillo): Արմադիլոն զրահակիրների կարգին պատկանող կաթնասուն կենդանի է։ Շենքի և Սիդնեյի օպերային թատրոնի միջև բազմաթիվ համեմատություններ և զուգահեռներ են անցկացվել, սակայն ճարտարապետի ոգեշնչումը բնավ այդպիսի նախագիծ ստեղծելը չի եղել և շենքը ավելի շատ հիշեցնում է կցանավակների շարք և սերտ առնչություն ունի Քլայդի նավաշինական ավանդույթների հետ։ Կառույցը շատ արագ դարձավ Քլայդի ափամերձ տարածքների ամենանշանավորը և ժամանակակից Գլազգոյի խորհրդանիշերից մեկը։ Դրա հաջողությունը պատճառ հանդիսացավ համալիրի երրորդ՝ «SEC հիդրոյի» կառուցման համար։ Քլայդ Աուդիտորիումը անցուղիներով կապված է SEC-կենտրոնի և «Քրոուն Պլազա» հյուրանոցի հետ՝ շոու-բիզնեսի առաջնակարգ ներկայացուցիչների համար հեշտ ելք և մուտք ապահովելու նպատակով։ Շենքում են կազմակերպվել «Բրիտանիան ունի տաղանդ» (անգլ.՝ Britain's Got Talent) մրցույթի 2-րդ, 3-րդ և 4-րդ եթերաշրջանները և բրիտանական «Իքս-Ֆակտոր» մրցույթի առաջին չորս եթերաշրջանները։ Քլայդ Աուդիտորիում համերգասրահում է բացահայտվել շոտլանդացի երգչուհի Սյուզան Բոյլի տաղանդը («Բրիտանիան ունի տաղանդ» մրցույթի երրորդ եթերաշրջան)։ Շենքի «արմադիլո» անունն առաջին անգամ օգտագործել է ինժեներ Յան Ռեյլին 2011 թվականին։ 2014 թվականին Քլայդ Աուդիտորիումում են անցկացվել Գլազգոյում կազմակերպված 2014 թվականի օլիմպիական համագործակցության խաղերի ծանրամարտի մրցույթները։

Մնջախաղ
-------

Վերջերս Քլայդ Աուդիտորիումը հայտնի է դարձել այնտեղ անցկացվող ընտանեկան մնջախաղ-ներկայացումներով։

| Տարի | Ներկայացում | Հիմնական դերասանակազմ |
| --- | --- | --- |
| 2010 | Ալադին | Ջոն ԲարոումենՔռենկիս |
| 2011 | Ռոբինզոն Կրուզոն և Կարիբյան ծովահենները | Ջոն ԲարոումենՔռենկիս |
| 2012 | Ջեկն ու բակլան | Ջոն ԲարոումենՔռենկիս |
| 2013 | Դիկ ՄաքՎիթինգտոն | Ջոն ԲարոումենՔռենկիս |
| 2014 | Մոխրոտը | Ջոն ԲարոումենՔռենկիս |
| 2015 | Պիտեր Պան | Դևիդ ՀեյզլհոֆՔռենկիսՄայքլ ՄաքՄանուս |
| 2016 | Ալադին | Մարթի ՓելոուՋոնի Մակ |
| 2017 | Ջեկն ու բակլան | Գրեգ ՄաքհագԴոլս |

Տես նաև
-------

* Շոտլանդական ցուցահանդեսների և համագումարների կենտրոն (անգլ.՝ SEC centre)
* Զրահակիրներ (անգլ.՝ Armadillo)

Ծանոթագրություններ
------------------

1. ↑  archINFORM (գերմ.) — 1994.
2. ↑  «All change as SECC is renamed the Scottish Event Campus»։ *Evening Times*։ Newsquest Media Group Ltd.։ հունվարի 27, 2017։ Վերցված է հունվարի 27, 2017

Արտաքին հղումներ
----------------

* SECC web site
* Photographs of the (Armadillo) Clyde Auditorium in Glasgow Archived 2007-09-27 at the Wayback Machine.
* Queen's Dock regeneration project
* SECC Armadillo features in Delhi - Clyde Waterfront regeneration

|  |  |
| --- | --- |
|  | Քլայդ Աուդիտորիում Վիքիպահեստում |